turjo4nis/wikipedia-bn-dump-20250701 huggingface dataset:
মঙ্গোলিয়ায় যৌন উদ্দেশ্যে মানব পাচার

মঙ্গোলিয়ায় যৌন উদ্দেশ্যে মানব পাচার হল যৌন শোষণ ও যৌন দাসত্বের উদ্দেশ্যে মঙ্গোলিয়ায় সংঘটিত মানব পাচার। মঙ্গোলিয়া দেশটি যৌন উদ্দেশ্যে মানব পাচারের একটি উৎস, অতিক্রমণ স্থল এবং সেইসঙ্গে গন্তব্য দেশ।

মঙ্গোলীয় নাগরিকরা, প্রধানত নারী ও মেয়েরা, মঙ্গোলিয়ার মধ্যে এবং এশিয়ার অন্যান্য দেশে ও বিভিন্ন মহাদেশে যৌন উদ্দেশ্যে পাচার হয়েছে। বিদেশি নাগরিকদের দেশের মধ্যে যৌন উদ্দেশ্যে পাচার করে আনা হয়।  শিশুরা এবং দারিদ্র্যপীড়িত ব্যক্তিরা
 বিশেষ করে যৌন উদ্দেশ্যে পাচারের জন্য ঝুঁকিপূর্ণ। তাঁরা প্রতারিত হন, তাঁদের হুমকি দেওয়া হয়, অথবা পতিতাবৃত্তিতে বাধ্য করা হয়। তাঁদের পাসপোর্ট এবং অন্যান্য নথি প্রায়ই নিয়ে নেওয়া হয়। মারধর করা এবং মাদকদ্রব্য সেবন করানো খুবই সাধারণ ব্যাপার। তাঁরা শারীরিক ও মানসিকভাবে নির্যাতনের শিকার হন  তাঁদের সাধারণত নজরদারির মধ্যে রাখা হয় বা আটকে রাখা হয়।  ভুক্তভোগীরা খুব খারাপ অবস্থায় বাস করেন এবং বেগার শ্রম করতে বাধ্য হন। ধর্ষণের ফলে এবং কনডম ব্যবহার না করার জন্য অনেকেই যৌনরোগে সংক্রামিত হন।  ক্ষতিগ্রস্তরা প্রায়ই মানসিকভাবে আঘাতপ্রাপ্ত হন এবং কেউ কেউ আত্মহত্যা করেন।

পুরুষ এবং মহিলা পাচারকারীরা প্রায়শই কোন অপরাধ সংগঠন এবং চক্রের সাথে যুক্ত থাকে, অথবা তাদের সহায়তা পায়। মঙ্গোলীয় পাচারকারীরা দেশের বাইরে চীন, ম্যাকাও, দক্ষিণ কোরিয়া এবং অন্যত্র তাদের জাল বিছিয়ে রাখে। পরিবারের সদস্য এবং বন্ধুরাই কখনও কখনও এই কুকর্মের সঙ্গে যুক্ত থাকে। 

তথ্যের অভাব, যৌন পাচার অপরাধের গুপ্ত প্রকৃতি এবং অন্যান্য কারণে মঙ্গোলিয়ায় যৌন উদ্দেশ্যে পাচারের পরিমাণ জানা কঠিন। একবিংশ শতাব্দীতে মঙ্গোলিয়ায় খনি এবং অন্যান্য শিল্পের দ্রুত বৃদ্ধির ফলে দেশে যৌন পাচার বৃদ্ধি পেয়েছে। যৌন পাচারের শিকার ব্যক্তিদের চীনের সাথে কয়লা গমনপথ সহ পরিবহন সংযোগ সমর্থনকারী ব্যবসায় পাঠানো হয়েছে। মঙ্গোলিয়া সরকার ক্ষতিগ্রস্তদের পর্যাপ্ত সহায়তা না দেওয়ার জন্য সমালোচিত হয়েছে।

চীন -মঙ্গোলিয়া সীমান্ত

মঙ্গোলীয় এবং চীনা নারী ও মেয়েরা চীন -মঙ্গোলিয়া সীমান্ত পর্যন্ত এবং এর মাধ্যমে যৌন উদ্দেশ্যে পাচার হয়। সীমান্তে এবং গোবি মরুভূমিতে বিশ্বব্যাপী খনির খাত এবং অন্যান্য ভারী শিল্পগুলি আছে, যেখানে কাজ করেন একা থাকা পুরুষদের বৃহৎ কর্মী দল। এই ক্ষেত্রগুলি, এবং তাভান তোলগোই কয়লা খনি পতিতাবৃত্তি এবং যৌন পাচারের কেন্দ্রবিন্দু

বেসরকারি প্রতিষ্ঠান
হিউম্যান সিকিউরিটি পলিসি স্টাডিজ সেন্টার, যাদের সদর দফতর উলানবাটর, তারা মঙ্গোলিয়ায় যৌন পাচারের বিরুদ্ধে লড়াই করে।

তালিতা মঙ্গোলিয়া মঙ্গোলিয়ায় যৌন পাচার বিরোধী প্রচেষ্টা পরিচালনা করে।

মঙ্গোলীয় লিঙ্গ সমতা কেন্দ্র যৌন পাচারের শিকারদের পুনর্বাসন সহায়তা প্রদান করে।

লান্টুন দোহিও এনজিও মানব পাচার এবং শিশু নির্যাতনের বিরুদ্ধে লড়াই করে।

তথ্যসূত্র

 

শিশু যৌন নির্যাতন
দেশ অনুযায়ী যৌন উদ্দেশ্যে মানব পাচার
যৌনশিল্প
নারীর প্রতি অপরাধ
দেশ অনুযায়ী শিশু যৌন নির্যাতন
জোরপূর্বক পতিতাবৃত্তি
ভারতে নারী ভোটাধিকার

ভারতে মহিলাদের ভোটাধিকার দেওয়ার আন্দোলনে রাজনৈতিক মুক্তিলাভ ভারতীয় নারী অধিকার এর জন্য লড়াই ব্রিটিশ শাসনের অধীনে ঔপনিবেশিক ভারতে ঘটে। ভোটাধিকার ছাড়াও, আন্দোলনটি ঔপনিবেশিক যুগে নারীদের পক্ষে দাঁড়ানোর এবং পদে থাকার অধিকারের জন্য লড়াই ছিল। ১৯১৮ সালে যখন ব্রিটেন নারী সম্পত্তি অধিকারীদের সীমিত ভোটাধিকার প্রদান করে , তখন সাম্রাজ্যের অন্যান্য অংশে ব্রিটিশ নাগরিকদের জন্য সেই আইন প্রযোজ্য ছিল না। ভারতীয় ভোটের নিয়মকানুন মূল্যায়নের জন্য প্রেরিত ব্রিটিশ কমিশনে নারী ও পুরুষদের আবেদনপত্র সত্ত্বেও, মন্টাগু -চেলমসফোর্ড সংস্কারে নারীদের দাবি উপেক্ষা করা হয়েছিল। ১৯১৯ সালে, ভোটাধিকারীরা ভারতের কার্যালয়ে   এবং হাউস অফ লর্ডস অ্যান্ড কমন্সের যৌথ নির্বাচন কমিটির সামনে ভোটাধিকারীদের দ্বারা নিবেদিত আবেদন ও প্রতিবেদনগুলি উপস্থাপন করেছিল, যারা সাউথবোরো ভোটাধিকার কমিটি নির্বাচনী নিয়ন্ত্রণ সংস্কার চূড়ান্ত করার জন্য বৈঠক করছিল। যদিও তাদের ভোটাধিকার দেওয়া হয়নি, কিংবা নির্বাচনে দাঁড়ানোর অধিকারও দেওয়া হয়নি, ভারত সরকার আইন ১৯১৯ প্রাদেশিক পরিষদগুলিকে মহিলাদের ভোট দিতে পারে কিনা তা নির্ধারণ করার অনুমতি কঠোর সম্পত্তি, আয় বা শিক্ষাগত স্তর পূরণ করার শর্তের ভিত্তিতে প্রদান করা হয়।

১৯১৯ সাল থেকে ১৯২৯ সালের মধ্যে সমস্ত ব্রিটিশ প্রদেশ, সেইসাথে বেশিরভাগ রাজ্যগুলি মহিলাদের ভোটাধিকার প্রদান করে এবং কিছু ক্ষেত্রে তাদের স্থানীয় নির্বাচনে দাঁড়ানোর অনুমতি দেয়। মাদ্রাজ শহরে  ১৯১৯ সালে প্রথম বিজয় ঘটে, এরপর ১৯২০ সালে ট্রাভানকোর রাজ্য ও ঝালাওয়ার রাজ্য এবং ১৯২১ সালে ব্রিটিশ প্রদেশ মাদ্রাজ প্রেসিডেন্সি ও বোম্বে প্রেসিডেন্সিতে জয়লাভ হয়। রাজকোট রাজ্যে ১৯২৩ সালে পূর্ণাঙ্গ সার্বজনীন ভোটাধিকার প্রদান করা হয় এবং সেই বছর ভারতের আইন পরিষদে দায়িত্ব পালনকারী প্রথম দুই নারীকে নির্বাচিত করে। ১৯২৪ সালে মুদ্দিমান কমিটি আরও একটি গবেষণা পরিচালনা করে এবং সুপারিশ করে যেন ব্রিটিশ পার্লামেন্ট মহিলাদের নির্বাচনে দাঁড়ানোর অনুমতি দেওয়া হয়, যা ১৯২৬ সালে ভোটাধিকার সম্পর্কে একটি সংস্কার তৈরি করে। ১৯২৭ সালে, একটি নতুন ভারত আইন তৈরির জন্য সাইমন কমিশন নিযুক্ত করা হয়েছিল। যেহেতু কমিশনে কোন ভারতীয় ছিল না, জাতীয়তাবাদীরা তাদের অধিবেশন বর্জনের সুপারিশ করেছিল। এর ফলে সার্বজনীন ভোটাধিকার এবং অন্যদিকে শিক্ষাগত ও অর্থনৈতিক মানদণ্ডের ভিত্তিতে সীমিত ভোটাধিকার বজায় রাখার পক্ষে একত্রিত হয়েছিল, যা সেই সকল মহিলাদের গোষ্ঠীর মধ্যে ভাঙ্গন সৃষ্টি করে।

পটভূমি

১৮৯০-এর দশকে ভারতীয় জাতীয় কংগ্রেসের প্রতিষ্ঠার সঙ্গে সঙ্গে জাতীয়তাবাদের জন্ম হয়। প্রথম বিশ্বযুদ্ধের আবির্ভাব ও 'আত্মনির্ণয়'-এর মতো শব্দগুলির প্রচারণা ব্যবহারে মধ্যবিত্ত ভারতীয়দের মধ্যে আশার জন্ম দিয়েছিল যে পরিবর্তন আসন্ন।

তথ্যসূত্র

রাজনীতিতে ভারতীয় নারী
নারী অধিকারের ইতিহাস
ভারতে নারীর ভোটাধিকার
উদ্ধৃতি শৈলী: জুলীয়–জর্জীয় অনিশ্চয়তা
সদস্যতা-শুধুমাত্র বিষয়বস্তুতে সংযোগ ধারণকারী পাতা
নেটি ওটেনবার্গ

নেটি ওটেনবার্গ একজন রাশিয়ান বংশোদ্ভূত আমেরিকান সমাজকর্মী ছিলেন। তিনি ছিলেন যুক্তরাষ্ট্রের প্রথম প্রশিক্ষিত সমাজকর্মীদের একজন। তিনি মহিলাদের ভোটাধিকার , ওয়াশিংটন, ডিসির জন্য ভোট প্রদানের অধিকার ও চাইল্ড কেয়ারের জন্য একজন ভোক্তা, ১৯৬০- এর দশকে ডে কেয়ারের জন্য প্রথম ফেডারেল ফান্ডিং ও "দ্যা মাদার অব ডে কেয়ার" ডাকনাম অর্জন করেন।

ওডেসা, নিউ ইয়র্ক ও ফিলাডেলফিয়ায় প্রাথমিক জীবন 
নেটি ১৮৮৭ সালের ৫ এপ্রিল ওডেসায় (তৎকালীন রাশিয়ার অংশ) একজন বইকিপার মর্দেকাই "ম্যাক্স" পোডেল (মৃত্যু ১৯২২), ও ম্যানি পোডেলের সন্তান হিসাবে জন্মগ্রহণ করেন। তার তিন ভাই ছিল, তারা হলেন মরিস, ডেভিড ও জ্যাক। তার বাবা একজন ভাষাবিদ ছিলেন, যিনি প্রায়ই প্রতিবেশীদের সাহায্য করতেন আমেরিকায় অভিবাসীদের আত্মীয়দের চিঠি অনুবাদ করে এবং শীঘ্রই তাকেও যেতে রাজি করানো হয়েছিল। তিনি সেখানে প্রথমে স্থানান্তরিত হন এবং পরিবারের বাকিরা ১৮৯৩ সালে যুক্তরাষ্ট্রে অভিবাসিত হন।

নেটি পাঁচ বছর বয়স থেকে নিউ ইয়র্ক সিটির লোয়ার ইস্ট সাইডে বেড়ে উঠেছিল এবং তার কিশোর বয়সে লোয়ার ইস্ট সাইডের টিনেমেন্টে দরিদ্র অভিবাসীদের সাথে আচরণগত কারণে ভীত হয়ে পড়েছিল, কারণ অসহায় নির্বাসিত করা হয়েছিল; এটি তাকে সামাজিক কাজে আকৃষ্ট করে। তিনি উচ্চ বিদ্যালয়ে অধ্যায়ন না করে  সরাসরি পেশাদার বিদ্যালয়  নিউইয়র্ক স্কুল অফ ফিলানথ্রপিতে (পরবর্তীতে কলম্বিয়া বিশ্ববিদ্যালয়ের অংশ) ভর্তি হন এবং সেক্রেটারি হিসেবে প্রতি সপ্তাহে ৫ ডলারের বিনিময়ে তার শিক্ষার খরচ বহন করেন।  তিনি ১৯০৫ সালে প্রথম শ্রেণীতে স্নাতক হন। এরপর তিনি ফিলাডেলফিয়ায় তিন বছরের জন্য প্রবেশন অফিসার হয়েছিলেন, যেখানে তিনি স্কট নেয়ারিং (তৎকালীন পেনসিলভানিয়া শিশু শ্রম কমিটির সচিব) এবং একটি প্রতিষ্ঠানে ছেলেকে কখনো না পাঠানোর জন্য তার রেকর্ড নিয়ে গর্বিত ছিলেন। তিনি ১৯০৯ সালে  ব্রুকলিন কাউন্সিল অব ইহুদি ওমেন-এর জন্য কাজ শুরু করেন, নতুন আসা অভিবাসী মেয়েদের পরীক্ষা করেন। তিনি একজন ভোটঅধিকার কর্মী ছিলেন, এবং ১৯০৯ সাল থেকে ১৯১১ সাল পর্যন্ত সংগঠিত ও  প্রসারিত করেন। নিউ ইয়র্কের হারলেমে অবস্থিত ভোটাধিকার কর্মীদের জন্য প্রথম রাজনৈতিক বন্দোবস্ত ঘর করা হয়।

ওয়াশিংটন, ডিসি'তে অতিবাহিত সময় 
তিনি ১৯১২ সালের ১০ এপ্রিল ওয়াশিংটন ডিসির একজন আইনজীবী লুই অটেনবার্গকে বিয়ে করেন, যার বাবা ওটেনবার্গ বেকারি প্রতিষ্ঠা করেছিলেন এবং তার স্বামী ওয়াশিংটনে তার সাথে যোগ দেন।  ওটেনবার্গের তিনটি সন্তান ছিল: তারা হলেন রেজিনা, মরিয়ম ও লুই অটেনবার্গ জুনিয়র।

তথ্যসূত্র

কারাগার সংস্কারক
ভোটাধিকার কর্মী
১৯৮২-এ মৃত্যু
১৮৮৭-এ জন্ম
মার্কিন সমাজকর্মী
মার্কিন ইহুদি
রুশ ইহুদি বংশোদ্ভূত মার্কিন ব্যক্তি
ইউক্রেনীয় ইহুদি বংশোদ্ভূত মার্কিন ব্যক্তি
কিরগিজস্তানে যৌন উদ্দেশ্যে মানব পাচার

কিরগিজস্তানে যৌন উদ্দেশ্যে মানব পাচার হল যৌন শোষণ ও যৌন দাসত্বের উদ্দেশ্যে কিরগিজস্তানে সংঘটিত মানব পাচার।
 
দেশটিতে যৌন উদ্দেশ্যে মানব পাচারের প্রাথমিক শিকার হল নারী ও মেয়েরা। তারা সবাই কিরগিজস্তানের নৃগোষ্ঠীর সদস্য এবং এছাড়াও বিদেশীরা। ক্ষতিগ্রস্তদের কিরগিজস্তানের মধ্যে এবং এশিয়ার অন্যান্য দেশে ও বিভিন্ন মহাদেশে পাচার করা হয়। শিশু, দারিদ্র্যপীড়িত মানুষ এবং অভিবাসীরা যৌন উদ্দেশ্যে মানব পাচারের জন্য বিশেষভাবে ঝুঁকিপূর্ণ। তাঁদের অপহরণ করা হয়, প্রতারিত করা হয়, হুমকি দেওয়া হয়, এবং অথবা পতিতাবৃত্তিতে 
ও বিবাহে বাধ্য করা হয়। তাঁদের পাসপোর্ট এবং অন্যান্য নথি প্রায়ই নিয়ে নেওয়া হয়। তাঁরা শারীরিক ও মানসিক নির্যাতন এবং আঘাতের শিকার হন তাঁদের সাধারণত নজরদারির মধ্যে রাখা হয় বা আটকে রাখা হয়। ধর্ষণের ফলে এবং কনডম ব্যবহার না করার জন্য অনেকেই যৌনতা সংযুক্ত রোগে সংক্রামিত হন। অনেক সময় তাঁদের পরিবারের সদস্যদেরও হুমকি দেওয়া হয়।

কিরগিজস্তান সরকার তাদের অপ্রতুল যৌন-পাচার বিরোধী প্রচেষ্টা এবং ক্ষতিগ্রস্তদের সুরক্ষা পরিষেবার অভাবের জন্য সমালোচিত হয়েছে। দুর্নীতি একটি সমস্যা এবং পুলিশ ও কর্মকর্তাদের বিরুদ্ধেই দেশে যৌন উদ্দেশ্যে মানব পাচারের অপরাধে জড়িত থাকার অভিযোগ রয়েছে।

বধূ অপহরণ

কিরগিজস্তানে যৌন উদ্দেশ্যে মানব পাচারের একটি রূপ হল অসম্মতি সত্ত্বেও বধূ অপহরণ, যেখানে নারী ও মেয়েদের জোর করে, শুধু আভাস দিয়ে বা সামাজিক চাপের মাধ্যমে বিয়ে ও গর্ভধারণে বাধ্য করা হয়।

কিরগিজ প্রজাতন্ত্র: দ্বিতীয় স্তরীয় নজর তালিকা
কিরগিজ প্রজাতন্ত্র (বা কিরগিজস্তান) সরকার পাচার নির্মূলের জন্য ন্যূনতম মানদণ্ড পুরোপুরি পূরণ করতে পারেনি। কিন্তু তা করার জন্য তারা উল্লেখযোগ্য প্রচেষ্টা করছে। এই প্রচেষ্টার মধ্যে রয়েছে ন্যাশনাল রেফারেল মেকানিজম (এনআরএম) গ্রহণ করা যার মধ্যে আছে ভুক্তভোগী সনাক্তকরণ এবং সামাজিক পরিষেবার সুবিধা সম্পর্কিত আনুষ্ঠানিক নীতি,পরিষেবার সুবিধা সম্পর্কিত আনুষ্ঠানিক নীতি গ্রহণ। সরকার ২০২০-২০২৪ সালের জন্য একটি নতুন জাতীয় কর্মপরিকল্পনা তৈরি করেছে যাতে যৌন শোষণ সহ অন্যান্য শিশু শ্রম প্রতিরোধ ও নির্মূল করা যায়। কিন্তু, শিশুশ্রম মোকাবিলায় নতুন উদ্যোগ সত্ত্বেও, এই বিষয়ে কিরগিজ প্রজাতন্ত্রর অগ্রগতির হার খুব কম কারণ এটি আইনে এমন একটি প্রত্যাবৃত্তি বাস্তবায়ন করেছে যা শিশুশ্রমের সবচেয়ে খারাপ প্রকার দূর করতে এর অগ্রগতি বিলম্বিত করেছে।

কিরগিজ প্রজাতন্ত্র এখন পর্যন্ত টানা তৃতীয় বছর দ্বিতীয় স্তরীয় নজর তালিকায় রয়ে গেছে।

সুরক্ষা
সরকার পাচারের শিকারদের শনাক্ত করার প্রচেষ্টা এবং ভুক্তভোগীদের সুরক্ষার প্রচেষ্টা বাড়িয়েছে।

প্রতিরোধ
সরকার পাচার রোধে প্রচেষ্টা বাড়িয়েছে। স্টেট মাইগ্রেশন সার্ভিস (এসএমএস) জাতীয় সমন্বয়কারী সংস্থা হিসেবা কাজ করে, ব্যক্তিদের মধ্যে পাচার রোধ ও মোকাবিলা করার জন্য। তারা পাচার বিরোধী আন্তঃসংযোগ কর্মী গোষ্ঠীর নেতৃত্ব দেয়, যার মধ্যে আছে আন্তঃসংযোগ, এনজিও এবং আন্তর্জাতিক সংস্থার প্রতিনিধিরা।

তথ্যসূত্র

 

শিশু যৌন নির্যাতন
জোরপূর্বক বিবাহ
যৌনশিল্প
নারীর প্রতি অপরাধ
দেশ অনুযায়ী শিশু যৌন নির্যাতন
জোরপূর্বক পতিতাবৃত্তি
দেশ অনুযায়ী যৌন উদ্দেশ্যে মানব পাচার
আদি কেইসার

আদি কেইসার (হিব্রু ভাষায়:עדי קיסר; জন্ম ডিসেম্বর ১১, ১৯৮০) একজন ইসরায়েলি কবি, এবং সাংস্কৃতিক দল আরস পোয়েটিকা এর প্রতিষ্ঠাতা।

জীবনী 
কেইসার জেরুসালেমের গিলো এলাকায় জন্মগ্রহণ করেন। তিনি তার ইয়েমেনি বংশোদ্ভুত পরিবারের চার সন্তানের মধ্যে তৃতীয়। তার মা জিওনা একজন বিশেষ শিক্ষা শিক্ষক এবং তার বাবা বেনি একজন প্রিন্টার। তার মায়ের পরিবার ১৯৫০ এর দশকে ইয়েমেন থেকে ইসরায়েলে এসেছিল। তার বাবার পরিবার ১৮৮২ সালে সানা থেকে এসেছিল।

ছোট থেকেই, কেইসার তার কালো চামড়ার রঙের কারণে উৎপীড়ন এবং বৈষম্যের অভিজ্ঞতা অর্জন করেছিলেন, এবং তার মতে, তিনি বুঝতে পেরেছিলেন যে তিনি একটি নিম্ন সামাজিক মর্যাদার গ্রুপের অন্তর্গত। তার বাধ্যতামূলক সেনা সেবার সময়, তিনি পদাতিক প্রশিক্ষক হিসেবে কাজ করেন, এবং তার মিজরাহি পরিচয় বিকাশ করতে শুরু করেন। দক্ষিণ আমেরিকা এবং নিউ ইয়র্কে কিছু সময় ভ্রমণের পর, কেইসার ইসরায়েলে ফিরে আসেন এবং স্থানীয় জেরুজালেম সংবাদপত্রের সাংস্কৃতিক প্রতিবেদক হিসেবে কাজ শুরু করেন। ২০০৯ সালে তিনি তেল আবিবে চলে যান এবং হাইরের জন্য লিখতে শুরু করেন।

২০১৭ সালে কেইসার একটি কন্যা সন্তানের জন্ম দেন।

শিক্ষা 
কেইসার ২০০৮ সালে ওপেন ইউনিভার্সিটিতে মানবিক বিভাগে স্নাতক ডিগ্রী সম্পন্ন করেন। ২০১০ সালে তিনি তেল আবিব বিশ্ববিদ্যালয়ে চিত্রনাট্যে এমএফএ সম্পন্ন করেন।

কর্মজীবন 
কয়েক বছর রিপোর্টিং এবং চিত্রনাট্য লেখার পর কেইসার ৩২ বছর বয়সে কবিতা লিখতে শুরু করেন। তিনি কবিতাকে সাদা, অভিজাত এবং তার সাথে সম্পর্কহীন হিসাবে দেখতেন। কিন্তু সংবাদপত্রের ক্লিপিংসে কিছু কবিতা খুঁজে পাওয়ার পর তিনি অনুপ্রাণিত হন। তিনি সামি শালোম চেট্রিট, ইয়োনা ওয়ালাচ, ইয়েহুদা আমিচাই, দাহলিয়া রবিকোভিচ, ভিকি শিরান, ইরেজ বিটন এবং মিরি বেন-সিমহোনের মতো কবিদের পড়তে শুরু করেন এবং তার নিজের কাজ লিখতে শুরু করেন। কেইসার এই ধারণা পরিবর্তনের সাথে বিশেষভাবে উদ্বিগ্ন যে কবিতা সাধারণত নাগালের বাইরে কিছু, এবং বিশ্বাস করে যে এটি আমাদের সবার। কেইসারের মতে, কবিতা আমাদের বাড়িতে এবং রাস্তায় থাকে, লাইব্রেরিতে উঁচু তাকের উপর নয়। তিনি বলেছেন যে কবিতা যে কবিতা বোধগম্য নয় তা বৃথা এবং কোনও উদ্দেশ্য পূরণ করে না। ২০১৭ সালে ইসরায়েলের শিক্ষা মন্ত্রণালয় সাহিত্যের পাঠ্যক্রমে কেইসারের কবিতা অন্তর্ভুক্ত করে শুরু হয় এবং তার কাজ বেন-গুরিয়ন বিশ্ববিদ্যালয় এবং তেল আবিব বিশ্ববিদ্যালয়ের আরব-ইহুদি সংস্কৃতি গবেষণায়ও অধ্যয়ন করা হয়।

তথ্যসূত্র 

ইহুদি লেখিকা
তেল আবিব বিশ্ববিদ্যালয়ের প্রাক্তন শিক্ষার্থী
জীবিত ব্যক্তি
১৯৮০-এ জন্ম
ইসরায়েলি নারী কবি
মিজরাহি নারীবাদী
ইসরায়েলি কবি
বিট্রিস গ্রেগ

বিট্রিস গ্রেগ (জন্ম ১৮৬৯) ১৯০০ থেকে ১৯৪০ সালের মধ্যে ত্রিনিদাদের লেখক, সম্পাদক এবং নারী অধিকার কর্মী ছিলেন। তিনি এই সময়সীমার মধ্যে মহিলাদের নাগরিক, অর্থনৈতিক এবং রাজনৈতিক সমতার জন্য অন্যতম প্রভাবশালী কণ্ঠস্বর ছিলেন। ত্রিনিদাদে নির্বাচনে অংশ নেওয়া প্রথম নারীদের মধ্যে তিনি অন্যতম ছিলেন।

জীবনী 
গ্রেগ ১৮৬৯ সালে কানাডার নিউফাউন্ডল্যান্ডের সেন্ট জনসে জন্মগ্রহণ করেন।    তিনি ষোল বছর বয়সে তার মিশনারি স্কটিশ পিতামাতার সাথে ত্রিনিদাদে চলে যান এবং তারপরে ভারতে পড়াশোনা করেন, ভারতীয় মহিলাদের বশীভূত করার বিষয়ে থিওসোফি এবং ক্যাথরিন মেয়োর কাজের ধারণার সংস্পর্শে আসেন। ত্রিনিদাদে ফিরে এসে, ১৮৯১ সালে, তিনি উইলিয়াম গ্রেগকে বিয়ে করেন এবং তার সেড্রোস এস্টেটে বাসস্থান গ্রহণ করেন। অল্প বয়সে বিধবা হয়ে তিনি সক্রিয়তা এবং সামাজিক কাজের দিকে ঝুঁকেছিলেন।

গ্রেগ ত্রিনিদাদ ইউনিয়ন অফ গার্লস ক্লাব গঠন করেন এবং দ্বীপজুড়ে শাখা সংগঠিত করেন। তিনি টিচার্স ট্রেড ইউনিয়ন এবং ত্রিনিদাদ লেবার পার্টির সাথেও কাজ করেছিলেন। ১৯২০-এর দশকের শেষের দিকে, তিনি ইস্ট ইন্ডিয়ান উইকলিতে অবদান রাখতে শুরু করেন, মেয়েদের শিক্ষা এবং বাল্যবিবাহের মতো বিষয়ে ইন্দো-ত্রিনিদাদীয় মহিলাদের পক্ষে বক্তব্য রাখার জন্য একজন সক্রিয় কর্মী হয়ে ওঠেন। তিনি পণ্ডিত অযোধ্যা প্রসাদের উপদেষ্টা হিসেবেও দায়িত্ব পালন করেন যখন তিনি দ্বীপটি পরিদর্শন করেন এবং ত্রিনিদাদ ও টোবাগোতে আর্য সমাজ প্রতিষ্ঠা করেন। ১৯২৭ সালে যখন স্পেন বন্দরে নারীদের অবস্থানের বিষয়টি নিয়ে তীব্র বিতর্ক চলছিল, তখন গ্রেগ একটি প্রকাশ্য বক্তৃতা দেন, "জনজীবনে নারীদের অবস্থান", এই যুক্তিতে যে নারীরা সেবা এবং কর প্রদান করতে প্রস্তুত। পোর্ট অফ স্পেন গেজেট তার যুক্তি প্রত্যাখ্যান করে, কিন্তু দুই বছর পর নারীদের সেবা করার অধিকার দেওয়া হয়। ১৯২৯ সালের মধ্যে, গ্রেগ বিকনের সহযোগী সম্পাদক ছিলেন এবং লাইব্রেরিতে নিয়মিত কলাম ছিল। তার সাংবাদিকতার প্রচেষ্টা সামাজিক বিষয়ের উপর কেন্দ্রীভূত ছিল, যেমন ১৯৩১ সালে শ্রমিক নেতার একটি অংশ নাগরিক বিবাহ এবং বিবাহবিচ্ছেদে ধর্মের সম্পৃক্ততা সম্পর্কে।  তিনি যুক্তি দিয়েছিলেন যে বিবাহবিচ্ছেদ ছাড়া, বিবাহ মহিলাদের কারারুদ্ধ করে, পুরুষদের তাদের সুবিধার্থে তাদের স্ত্রীব্যবহার করার অনুমতি দেয়।

১৯৩৬ সালে, গ্রেগ সিটি কাউন্সিলে একটি আসনের জন্য প্রতিদ্বন্দ্বিতা করা প্রথম তিন মহিলার একজন হন। যদিও তিনি সবচেয়ে সম্মানিত নাগরিকদের একজন এবং নারী অধিকারের জন্য সবচেয়ে প্রভাবশালী কণ্ঠস্বরগুলির মধ্যে একজন ছিলেন, গ্রেগের যোগ্যতার কাগজপত্র প্রত্যাখ্যান করা হয়েছিল। একই বছর, তিনি ব্রিটিশ ওয়েস্ট ইন্ডিজ এবং ব্রিটিশ গায়ানা মহিলা সমাজকর্মীদের সম্মেলনে অড্রে জেফারস এবং সামাজিক কর্মীদের কোটেরি দ্বারা আয়োজিত একটি উপস্থাপনা করেন, "দ্য নিউ এজ অ্যান্ড উইমেন্স প্লেস ইন ইট"। বক্তৃতায় তিনি যুক্তি দেখিয়েছিলেন যে নারীদের পুরুষদের সমান মানসিক ক্ষমতা রয়েছে এবং যদিও প্রায়শই অধস্তন এবং দমন করা হয়, মহিলারা সমাজে সমান অংশগ্রহণকারী হিসাবে সংহত হতে প্রস্তুত।

উত্তরাধিকার 
গ্রেগের সঙ্গে গ্রেট্রুড প্রোটেইন এবং লুইস রাওলি,  মে ফার্কুয়ারসন  এবং জ্যামাইকার উনা মারসন  এবং অড্রে জেফার্স  ক্যারিবিয়ান জুড়ে নারীবাদ ছড়িয়ে দিতে সাহায্য করেছিলেন।  তাকে তার যুগের অন্যতম গুরুত্বপূর্ণ নারীবাদী বলা হয়  এবং তার কাজ গেমা রামকিসুনের মত অন্যান্য নারীবাদীদের প্রভাবিত করে।

তথ্যসূত্র

উদ্ধৃতি

গ্রন্থপঞ্জি 
 

২০শ শতাব্দীর নারী রাজনীতিবিদ
২০শ শতাব্দীর লেখক
২০শ শতাব্দীর লেখিকা
ব্রিটিশ নারী সাংবাদিক
ব্রিটিশ নারীবাদী
ভোটাধিকার কর্মী
১৮৬৯-এ জন্ম
উদ্ধৃতি শৈলী: জুলীয়–জর্জীয় অনিশ্চয়তা
ত্রিনিদাদ ও টোবাগোর লেখিকা
ভিওন

ভিওন লি. (পূর্বে ভিমপেলকম লিমিটেড.) একটি ডাচ-অধিবাসী বহুজাতিক টেলিযোগাযোগ সেবা কোম্পানি যার সদর দপ্তর নেদারল্যান্ডের আমস্টারডামে। এটি প্রধানত এশিয়া, আফ্রিকা এবং ইউরোপ অঞ্চলে পরিষেবা পরিচালনা করে। গ্রাহক সংখ্যার দিক থেকে এটি বিশ্বের ১৩তম মোবাইল নেটওয়ার্ক অপারেটর  কোম্পানির অর্ধেকেরও বেশি আয় রাশিয়া থেকে আসে।

কোম্পানির অর্ধেকেরও বেশি আয় রাশিয়া থেকে আসে। বীলাইন, কিভস্টার, ডিজি, জাজ পাকিস্তান, বাংলালিংক এবং অন্যান্য উল্লেখযোগ্য।

ইতিহাস 

রাশিয়ান পিজেএসসি ভিম্পেলকম 1992 সালে মস্কো এ প্রতিষ্ঠিত হয়েছিল যখন ভিম্পেলকমের সহ-প্রতিষ্ঠাতা রাশিয়ান দিমিত্রি জিমিন এবং আমেরিকান অজি কে ফ্যাবেলা দ্বিতীয় রাশিয়ান মোবাইল শিল্পে নতুন দিকনির্দেশনার জন্য একত্রিত হয়েছিল- তাদের কোম্পানি রাশিয়ার প্রথম মোবাইল ক্যারিয়ারগুলির মধ্যে একটি ছিল। অগি ফ্যাবেলা, যিনি তখন মার্কিন যুক্তরাষ্ট্রের একজন তরুণ উদ্যোক্তা ছিলেন এবং জিমিন, যিনি তার পঞ্চাশের দশকে একজন রাশিয়ান বিজ্ঞানী ছিলেন। তারা ১৯৯৩ সালে একসাথে বীলাইন ব্র্যান্ড চালু করেছিলেন।  এর নাম 'вымпел' থেকে এসেছে যা পেনন এর রাশিয়ান শব্দ।

নিউ ইয়র্ক স্টক এক্সচেঞ্জ 

১৯৯৬ সালে, পিজেএসসি ভিম্পেলকম তৎকালীন মস্কো সেলুলার মার্কেটের নেতা (এবং স্বয়ংক্রিয়ভাবে রাশিয়ার বৃহত্তম মোবাইল অপারেটর), প্রথম রাশিয়ান কোম্পানি হিসেবে নিউ ইয়র্ক স্টক এক্সচেঞ্জ ("ভিআইপি"টিকার প্রতীক হিসেবে) এর সাথে তার শেয়ার তালিকাভুক্ত করে ।

কোম্পানির প্রধান শেয়ারহোল্ডাররা হলেন টেলিনর, একটি নরওয়েজিয়ান টেলিকম সংগঠন এবং আলফা গ্রুপ, রাশিয়ার টাইকুন মিখাইল ফ্রিডম্যান, লেটারঅনের মাধ্যমে একটি বাহন। পূর্ব ইউরোপ এ এই এন্টারপ্রাইজ এবং অন্যান্য টেলিযোগাযোগ সম্পদের নিয়ন্ত্রণের জন্য তারা বহু বছর ধরে সংগ্রাম করে আসছে।

২০০৮ সালে, পিজেএসসি ভিম্পেলকম রাশিয়ার সবচেয়ে বড় মোবাইল খুচরা বিক্রেতা ইউরোসেটতে ৯.৯% অংশীদারিত্ব অর্জন করে এবং সিআইএস, যা পূর্বে এর প্রতিষ্ঠাতা ইয়েভজেনি চিচভার্কিন এর অন্তর্গত ছিল।

তথ্যসূত্র

বহিঃসংযোগ

নেদারল্যান্ডসের টেলিযোগাযোগ কোম্পানি
নেদারল্যান্ডসের ইন্টারনেট সেবা প্রদানকারী
নেদারল্যান্ডসের মোবাইল ফোন কোম্পানি
টেলিনর
নেদারল্যান্ডসে সদর দপ্তর বহুজাতিক কোম্পানি
আমস্টারডাম ভিত্তিক কোম্পানি
ওলন্দাজ মার্কা
নিউ ইয়র্ক স্টক এক্সচেঞ্জে তালিকাভুক্ত প্রাক্তন কোম্পানি
ন্যাসড্যাকে তালিকাভুক্ত কোম্পানি
বহরেহ হেদায়েত

বহরেহ হেদায়েত ( , জন্ম ১৯৮১) একজন ইরানি ছাত্রী কর্মী এবং নারী অধিকারের প্রচারক। ২০০৭ সালের ৯ জুলাই এবং ৯ আগস্ট, ২০০৭ তারিখে তাকে গ্রেফতার করা হয়, কিন্তু জামিনে মুক্তি পায়। ২০০৮ সালে তাকে আবার গ্রেফতার করা হয় এবং মুক্তি দেওয়া হয়। ২০১০ সালে রাষ্ট্রবিরোধী প্রচারণার জন্য তাকে সাড়ে নয় বছরের কারাদণ্ড দেওয়া হয়। বাহারে হেদায়েত ২০২০ সালের জানুয়ারিতে ইরানের রেভল্যুশনারি গার্ডস (আইআরজিসি) কর্তৃক ইউক্রেনীয় যাত্রীবাহী বিমানের পতনের নিন্দা জানাতে শান্তিপূর্ণ সমাবেশে অংশগ্রহণের জন্য গ্রেপ্তার হন এবং তাকে চার বছর আট মাসের কারাদণ্ড দেওয়া হয়। এ ছাড়াও ফেব্রুয়ারি ২০২০ সালে এ মানবাধিকার রক্ষাকর্মীকে ১১ জানুয়ারি ২০২০ তারিখে পোস্ট করা "বিভিন্ন টুইটের মাধ্যমে বিমান দুর্ঘটনার বিরুদ্ধে প্রতিবাদের উস্কানি" দিয়েছেন বলে ব্যাখ্যা করার পর তাকে গ্রেপ্তার করা হয় এবং নয় দিনের জন্য আটক করা হয় পরে তাকে জামিনে মুক্তি দেওয়া হয়।

জীবনী 
হেদায়েত ইরানের নারীদের অধিকারের জন্য একটি দরখাস্তের প্রতিষ্ঠাতা সদস্য যা "এক মিলিয়ন স্বাক্ষর অভিযান" নামে পরিচিত। তিনি তেহরান বিশ্ববিদ্যালয়ের অর্থনীতি বিদ্যালয়ের ছাত্রী ছিলেন এবং সেখান থেকে “অর্থনৈতিক বিজ্ঞান” বিষয়ে স্নাতক ডিগ্রী লাভ করেন।  ১৪ জুন, ২০১৬ তারিখে “ইউনাইটেড নেশনস ওয়ার্কিং গ্রুপ অন অরবিটারি ডিটেনশন” ইচ্ছাকৃতভাবে আটক করা হেদায়েতের অবিলম্বে মুক্তি দাবি করে এবং তারা বলে ২০০৯ সাল থেকে তার কারাবাস অন্যায় এবং আন্তর্জাতিক আইনের পরিপন্থী। হেদায়েত ইরান সরকার কর্তৃক মারাত্মক অবহেলার সম্মুখীন হন। কারাবাস চলাকালে তার প্রয়োজনীয় চিকিৎসা থেকে বঞ্চিত করা হয়। তাকে মাঝে মাঝে পরিবারের লোকদের সাথে সাক্ষাৎ এবং ফোন কল করতে দেয়া হত না। কারাগারে থাকাকালীন, হেদায়েত ডেভ এগার্স গ্রন্থ দ্য সার্কেল লিখেন। তিনি একটি অভিধানের সাহায্যে ডেভিড মিচেলের ক্লাউড অ্যাটলাস ইংরেজি থেকে ফার্সি ভাষায় অনুবাদ করেন। ২০১২ সালে হেদায়েতকে অসামান্য অবদানের জন্য এবং মানবাধিকার রক্ষায় নিজের বিশ্বাসের পক্ষে দাঁড়ানোর অসামান্য সাহসের জন্য “এডেলস্টাম পুরস্কারে” ভূষিত করা হয়। ১০ ফেব্রুয়ারি ২০২০ তে বাহরহকে তেহরান বিশ্ববিদ্যালয়ের নিরাপত্তা পুলিশ গ্রেফতার করে। পরে তাকে কারচাক কারাগারে নিয়ে যাওয়া হয়। সেখানে তিনি অনশন শুরু করেন। ফ্রন্ট লাইন ডিফেন্ডাররা সংস্থাটি মানবাধিকার রক্ষার ক্ষেত্রে বাহারে হেদায়েতের সাজা নিয়ে গুরুতরভাবে উদ্বিগ্ন। তারা বলেন, ইরানে মানবাধিকার রক্ষার জন্য তার শান্তিপূর্ণ এবং বৈধ কাজকে প্রতিশোধ হিসেবে মনে করা হচ্ছে।

তথ্যসূত্র 

ইরানে নারী অধিকার
জীবিত ব্যক্তি
১৯৮১-এ জন্ম
ইরানি নারী অধিকার কর্মী
ইরানি নারীবাদী
ইরানি ভিন্নমতাবলম্বী
ইরানি বন্দী ও আটক
তেহরান বিশ্ববিদ্যালয়ের প্রাক্তন শিক্ষার্থী
রথারহ্যাম শো ধর্ষক

রথারহ্যাম শো ধর্ষক হল ইংল্যান্ডের দক্ষিণ ইয়র্কশায়ারের মেট্রোপলিটন বরো রথারহ্যাম থেকে দোষী সাব্যস্ত ব্রিটিশ ধারাবাহিক ধর্ষক জেমস লয়েডকে দেওয়া একটি গণমাধ্যম বিশেষণ। তার শিকারদের আক্রমণ করার পর, লয়েড ট্রফি হিসাবে রাখার জন্য তাদের জুতো এবং গহনা চুরি করে নিত। লয়েড ১৯৮০ এর দশকে সক্রিয় ছিল বলে জানা গেছে, এবং ২০০৬ সালে একটি পারিবারিক ডিএনএ প্রোফাইল তাকে অপরাধের সাথে যুক্ত করার পরে গ্রেপ্তার করা হয়। সে চারটি ধর্ষণ এবং দুটি ধর্ষণের চেষ্টার জন্য দোষ স্বীকার করে এবং তাকে পনের বছরের কারাদণ্ড দেওয়া হয়।

অপরাধ 
১৯৮০-এর দশকে কমপক্ষে চার বছর ধরে একজন ব্যক্তি কমপক্ষে চারজন একাকী নারীকে হিংস্রভাবে আক্রমণ করে এবং ধর্ষণ করে এবং রথারহ্যাম এলাকায় কমপক্ষে দুজনকে লাঞ্ছিত করার চেষ্টা করে। তার শিকারদের বয়স ১৮ থেকে ৫৪ এর মধ্যে ছিল এবং সাধারণত বাইরে রাত কাটিয়ে ভোরের দিকে ফেরার সময় তারা আক্রান্ত হয়েছে। হামলার সময় অপরাধী মুখোশ ব্যবহার করত এবং তার শিকারদের বেঁধে রাখার জন্য মোজা এবং আঁটসাঁট পোশাক বহন করত।  অপরাধী সবসময় তার শিকারদের কাছ থেকে জুতা চুরি করত; সে প্রায়শই তাদের গহনা এবং সুগন্ধি চুরি করত।  

যদিও বেশ কয়েকজন সন্দেহভাজনকে সেই সময় শনাক্ত করা হয়েছিল এবং জেরা করা হয়েছিল, কিন্তু শেষ অবধি মামলাটি শীতল হয়ে যায়। বিবিসি টেলিভিশনের অনুষ্ঠান ক্রাইমওয়াচে এই অপরাধগুলো তুলে ধরা হয়, যার ফলে কর্তৃপক্ষকে ৩৫০ জনের নাম প্রদান করা হয়। যাদের নাম উল্লেখ করা হয়েছিল তাদের মধ্যে লয়েড ছিল না।

তদন্ত পুনরায় চালু করা 
জেনেটিক প্রোফাইলিং এবং ফরেনসিক বিজ্ঞানের অগ্রগতির পরে, সাউথ ইয়র্কশায়ার পুলিশ ২০০১ সালে মামলাটি পুনরায় চালু করে। তদন্তকারীরা তাদের ডিএনএ প্রোফাইলের উপর ভিত্তি করে ধর্ষকের সাথে সম্ভাবিত সম্পর্ক যুক্ত মাত্র ৪০ জনের কিছু বেশি ব্যক্তির একটি তালিকা তৈরি করে। পুলিশ লয়েডের বোনের সাথে কথা বলেছিল, যিনি আগে মদ্যপান করে গাড়ি চালানোর অপরাধের পরে ডিএনএ নমুনা দিয়েছিলেন। পুলিশ তার বিরুদ্ধে তদন্ত করছে জানতে পেরে লয়েড নিজেকে ফাঁসি দেওয়ার চেষ্টা করে।  তার ছেলে তাকে দেখতে পেয়ে গেলে তার আত্মহত্যার চেষ্টা ব্যর্থ হয়।

জেমস লয়েড যে সময়ে পুলিশের দৃষ্টি আকর্ষণ করেছিল, তখন সে দক্ষিণ ইয়র্কশায়ারের থুরন্সকো গ্রামে বসবাসকারী, বিবাহিত এবং দুই সন্তানের পিতা। সে ডিয়ারনে ভ্যালি প্রিন্টার্সের একজন ব্যবস্থাপক ছিল, এটি ডিয়ারনের ওয়াথের একটি মুদ্রণ সংস্থা। পুলিশ তার বাড়ি এবং তার পরিচালিত প্রিন্টিং ফার্মে অভিযান চালিয়ে ১০০ জোড়ারও বেশি নতুন এবং ব্যবহৃত মহিলাদের জুতা খুঁজে পায়, সেইসাথে শত শত আঁটসাঁট পোশাক এবং স্টকিংস খুঁজে পায়।  পুলিশ "দ্য পারফেক্ট ভিকটিম" শিরোনামের একটি নথিও খুঁজে পেয়েছে, যেখানে লয়েডের অপরাধের সাথে মেলে এমন অপরাধের বিস্তারিত বিবরণ রয়েছে, যদিও এটি লয়েড লিখেছিল কিনা তা স্পষ্ট নয়।

তথ্যসূত্র 

ইংল্যান্ডে নারীর প্রতি সহিংসতা
১৯৮০-এর দশকে ধর্ষণ
নারীর প্রতি সহিংসতার ঘটনা
ইয়র্কশায়ারে ধর্ষণ
রদারাম
যৌন বস্তুকাম